turjo4nis/wikipedia-bn-dump-20250701 huggingface dataset:
বথনিয়া উপসাগর

বথনিয়া উপসাগর (; ) বাল্টিক সাগরের উত্তরতম বাহু। এটি ফিনল্যান্ডের পশ্চিম উপকূল এবং সুইডেনের পূর্ব উপকূলের মধ্যবর্তী স্থানে অবস্থিত। উপসাগরটির দক্ষিণ অংশে অলান্দ দ্বীপপুঞ্জ অবস্থিত। উপসাগরটি ৭২৫ কিমি দীর্ঘ, ৮০-২৪০ কিমি প্রশস্ত এবং এর গড় গভীরতা ৬০ মিটার (সর্বোচ্চ গভীরতা ২৯৫ মিটার)। এর পৃষ্ঠদেশের ক্ষেত্রফল ১১৭,০০০ বর্গকিমি।

তথ্যসূত্র 

আটলান্টিক মহাসাগরের ভূবেষ্টিত উপসাগর
বাল্টিক সাগর
নিরঞ্জনপ্রসাদ চক্রবর্তী

নিরঞ্জনপ্রসাদ চক্রবর্তী (ইংরেজি: Niranjan Prasad Chakraborti) একজন বাঙালি লিপিতত্ত্ববিশারদ। তিনি আর্কিওলজিক্যাল সার্ভে অফ ইন্ডিয়ার ডিরেক্টর জেনারেল - এর দায়িত্ব পালন করেছিলেন। তিনি কলিকাতা বিশ্ববিদ্যালয়ের সংস্কৃত বিভাগে অধ্যাপনা করেছেন।

তিনি বহু অপ্রকাশিত দলিলের এবং মূল্যবান প্রাচীন বৌদ্ধ শাস্ত্র গ্রন্থের ও প্রত্নলিপির পাঠোদ্ধার ও সম্পাদনা করে প্রকাশ করেছেন। তিনি খরোষ্ঠী লিপির পাঠে দক্ষ ছিলেন।

তথ্যসূত্র 

বাঙালি পুরাতত্ত্ববিদ
নদিয়া জেলার ব্যক্তি
কলকাতা বিশ্ববিদ্যালয়ের শিক্ষক
বাঙালি গবেষক
১৮৯৩-এ জন্ম
১৯৫৬-এ মৃত্যু
অফিসার্স অব দি অর্ডার অব দ্য ব্রিটিশ এম্পায়ার
পশ্চিমবঙ্গের বিজ্ঞানী
ভারতীয় ইতিহাসবিদ
২০শ শতাব্দীর ভারতীয় ইতিহাসবিদ
২০শ শতাব্দীর বাঙালি
বাঙালি হিন্দু
বাঙালি ইতিহাসবিদ
২০শ শতাব্দীর ভারতীয় প্রত্নতত্ত্ববিদ
সোমেন চন্দ

সোমেন চন্দ (২৪ মে, ১৯২০— ৮ই মার্চ, ১৯৪২) একজন মার্কসবাদী আন্দোলনকারী সাহিত্যিক এবং ট্রেড ইউনিয়ন নেতা ছিলেন।

জীবনী 
১৯২০ সালের ২৪ মে তারিখে জন্ম গ্রহণ করেন পূর্বতন নারায়ণগঞ্জ মহকুমার অধুনা  নরসিংদী জেলার বালিয়া গ্রামে। পিতা নরেন্দ্রকুমার চন্দ ও মাতা হিরণবালা। ১৯৩৬ সালে তিনি পগোজ স্কুল থেকে প্রবেশিকা পরীক্ষার উত্তীর্ণ হন। তিনি ঢাকা মিটফোর্ড মেডিক্যাল কলেজে ভর্তি হন, কিন্তু খারাপ স্বাস্থ্যের কারণে পড়ালেখা চালিয়ে যেতে পারেন নি। তিনি "প্রগতি লেখক সংঘে" যোগদান করেন এবং মার্ক্সবাদী রাজনীতি ও সাহিত্য আন্দোলনের সাথে যুক্ত হয়ে যান। তিনিই বাংলা সাহিত্যে প্রথম গণসাহিত্যের উপর কাজ করেন। ১৯৪১ সালে সোমেন চন্দ প্রগতি লেখক সংঘের সম্পাদক নির্বাচিত হন। প্রচন্ড মেধাবী সোমেন চন্দের লেখা সাধারণত প্রগতি লেখক সংঘের সাপ্তাহিক বা পাক্ষিক সভাসমূহতে পাঠ করা হত। মাত্র ১৭ বছর বয়েসে তার লেখা উপন্যাস 'বন্যা'। ১৯৪০ সালে তার "বনস্পতি" গল্পটি "ক্রান্তি" পত্রিকায় ছাপা হয়। তার মৃত্যুর পর তার বিভিন্ন গল্প সংকলন ছাপা হয়। ১৯৭৩ সালে রণেশ দাশগুপ্ত তার গল্পসমূহের একটি সঙ্কলন সম্পাদনা করেন। তার "ইঁদুর" গল্পটি বিভিন্ন ভাষায় অনূদিত হয়। সোমেন চন্দ পুরস্কারের প্রবর্তন করে কলকাতা বাংলা একাডেমী।

স্মৃতিচারণ 
১৯৪২ সালের ৮ই মার্চ তিনি ঢাকায় আততায়ীর হামলায় নিহত হন। তার মৃত্যু সম্বন্ধে সরদার ফজলুল করিমের স্মৃতিচারণঃ

"ফ্যাসীবাদ বিরোধী আন্দোলন বাংলার সব জেলা শহরে ছড়িয়ে পড়ে যার মধ্যে ঢাকা শহর ছিলো অন্যতম শক্তিশালী কেন্দ্র। ১৯৪২ সালের ৮ই মার্চ ঢাকার বুদ্ধিজ়ীবি, লেখক প্রভৃতি শহরে এক ফ্যাসীবাদ বিরোধী সম্মেলন আহবান করেন। স্থানীয় জেলা পার্টির অনুরোধে কমরেড বঙ্কিম মুখার্জি ও জ্যোতি বসু সেখানে বক্তা হিসেবে যান। সম্মেলন উপলক্ষে শহরে খুবই উত্তেজনা সৃষ্টি হয় এবং রাজনৈতিক মহল প্রায় তিন ভাগে বিভক্ত হয়ে পড়ে। প্রথম যারা সম্মেলনের পক্ষে, দ্বিতীয় যারা সরাসরি বিপক্ষে, তৃতীয় যারা মোটামোটিভাবে তুষ্ণীভাব অবলম্বন করে নিরপেক্ষতার আবরণ নিয়েছিলেন।শেষোক্তদের মধ্যে প্রধানত কংগ্রেস মতবাদের অনুসারীরা ও দ্বিতীয় দলে ছিলেন জাতীয় বিপ্লবী, বিশেষত শ্রীসংঘ ও বিভির লোকেরা। যাই হক, সম্মেলনের দিন সকালে উদ্যোক্তাদের অন্যতম তরুণ সাহিত্যিক সোমেন চন্দ আততায়ীর হাতে নিহত হন। তিনিই বাংলার ফ্যাসিবাদী বিরোধী আন্দোলনের প্রথম শহিদ। কিন্তু এই হত্যাকান্ডের পরও যথারীতি সম্মেলন অনুষ্ঠিত হয় (উৎসঃ কিছু স্মৃতি কিছু কথা, পৃঃ৯৩)।
বিস্মৃতির আড়াল থেকে সোমেন চন্দের সাহিত্যকীর্তিকে সামনে নিয়ে আসার পিছনে  নিরলস, ঐকান্তিক পরিশ্রম ছিল  পশ্চিমবঙ্গের আর এক লেখক-গবেষক দিলীপ মজুমদারের। তিনি লাভ করেছিলেন মুজফফর আহমেদের সান্নিধ্য। মুজফফর আহমদের ভূমিকাসহ দিলীপ মজুমদারের সম্পাদনায় ১৯৭৩ সালে নবজাতক প্রকাশন থেকে প্রকাশিত হব 'সোমেন চন্দ ও তাঁর রচনা সংগ্রহ'র প্রথম খণ্ড এবং ১৯৭৬ সালে প্রকাশিত হয় দ্বিতীব খণ্ড । এছাড়াও, দিলীপ মজুমদার ২০২২ সালে সোমেন চন্দের জীবনোপন্যাসের উপর রচনা করেছেন শিল্পী আক্রান্ত '' শীর্ষক এক গ্রন্থ।

গল্পসমূহ 

 সোমেন চন্দের গল্প সঙ্কলন
 বনস্পতি ও অন্যান্য গল্প 
 সংকেত ও অন্যান্য গল্প

বহিঃসংযোগ 
সোমেন চন্দ-এর গল্প

তথ্যসূত্র 

বাঙালি অনুবাদক
বাঙালি লেখক
মার্ক্সবাদী লেখক
বাঙালি সাহিত্যিক
১৯২০-এ জন্ম
১৯৪২-এ মৃত্যু
বাঙালি ছোটগল্পকার
সাম্রাজ্যবাদ বিরোধী
গুপ্তহত্যার শিকার ভারতীয় রাজনীতিবিদ
নরসিংদী জেলার ব্যক্তি
আধুনিকতাবাদী লেখক
বাংলা ভাষার লেখক
২০শ শতাব্দীর ভারতীয় ছোটগল্পকার
১৯৪০-এর দশকে গুপ্তহত্যার শিকার রাজনীতিবিদ
নির্মলজীবন ঘোষ

নির্মলজীবন ঘোষ (৫ জানুয়ারি ১৯১৬ - ২৬ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ।

জন্ম শিক্ষাজীবন
নির্মলজীবন হুগলির ধামসিন এর বাসিন্দা ছিলেন। তার পিতার নাম যামিনীজীবন ঘোষ। মেদিনীপুর কলেজের আই.এ. ক্লাসের ছাত্র থাকা অবস্থায় তিনি গোপন বিপ্লবী বেঙ্গল ভলান্টিয়ার্স দলে যোগ দেন। অবিভক্ত মেদিনীপুর জেলার অত্যাচারী জেলাশাসক বার্জকে গুলি করার ব্যাপারে জড়িত ছিলেন। এই ষড়যন্ত্র ও হত্যার অভিযোগে বিচারে তার প্রাণদণ্ড হয়। মেদিনীপুর সেন্ট্রাল জেলে তিনি ফাঁসিতে মৃত্যুবরণ করেন।

বার্জ হত্যাকাণ্ড
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়। নির্মলজীবনের ভাই নবজীবন ঘোষও জেলের ভেতর পুলিশি অত্যাচারে প্রাণ দেন।

তথ্যসূত্র

১৯১৬-এ জন্ম
১৯৩৪-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
হুগলি জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
অনুশীলন সমিতি
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
মৃত্যুদণ্ড কার্যকর হওয়া ভারতীয় ব্যক্তি
ভারতীয় জাতীয়তাবাদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
খুনের দায়ে দোষী সাব্যস্ত ভারতীয়
ব্রিটিশ শাসনামলে বাংলার বিপ্লবী
আবখাজ ভাষা

আবখাজ ভাষা () একটি উত্তর-পশ্চিম ককেশীয় ভাষা। এটি মূলত আবখাজিয়া  এবং তুরস্কে প্রচলিত। এটি আবখাজিয়া প্রজাতন্ত্রের সরকারি ভাষা; এখানে প্রায় ১ লক্ষ লোক এই ভাষায় কথা বলেন। এটি জর্জিয়ার দ্বিতীয় সরকারি ভাষা। এছাড়াও তুরস্ক, আদজারা, সিরিয়া, জর্দান এবং বিভিন্ন পশ্চিমা দেশে বসবাসরত লক্ষাধিক আবখাজীয় প্রবাসী এই ভাষায় কথা বলেন। ভাষাটি সিরিলীয় লিপিতে লেখা হয়।

আরও দেখুন 
 উত্তর-পশ্চিম ককেসীয় ভাষাসমূহ

তথ্যসূত্র

বহিঃসংযোগ 
 আবখাজ ভাষার উপর এথনোলগ রিপোর্ট

উত্তর-পশ্চিম ককেশীয় ভাষা
জর্জিয়ার ভাষা
তুরস্কের ভাষা
আবখাজিয়ার ভাষা
১৯শ শতাব্দী থেকে প্রত্যয়িত ভাষা
সংযোগাত্মক ভাষা
রাশিয়ার ভাষা
দ্য মিস্ট

একই নামের চলচ্চিত্রের জন্য দেখুন: "দ্য মিস্ট (চলচ্চিত্র)"
দ্য মিস্ট (ইংরেজি ভাষায়: The Mist) মার্কিন ঔপন্যাসিক এবং ছোট গল্পকার স্টিফেন কিং রচিত একটি ছোট আকারের উপন্যাস তথা নভেলা। ১৯৮০ সালে কার্বি ম্যাককলি কর্তৃক প্রকাশিত "ডার্ক ফোর্সেস" নামক সংকলনে এটি প্রথম প্রকাশিত হয়েছিল। সেই সংকলনের শেষ এবং সর্ববৃহৎ গল্প ছিল এটি। আমেরিকার মেইন অঙ্গরাজ্যের "ব্রিজটন" নামক ছোট্ট শহর একটি ঝড়ের পর হঠাৎ কুয়াশায় ছেয়ে যায়। সেখানে আধিপত্য বিস্তার করে অদ্ভুত সব জন্তু। এ নিয়েই কাহিনী আবর্তিত হয়েছে। ২০০৭ সালে এই গল্পের উপর ভিত্তি করে একটি চলচ্চিত্র নির্মিত হয়েছে যার নাম একই।

১৯৮০-এর ছোটগল্প
স্টিফেন কিং রচিত ছোট গল্প
চলচ্চিত্রে অভিযোজিত মার্কিন উপন্যাস
দ্য মিস্ট (চলচ্চিত্র)

দ্য মিস্ট (ইংরেজি ভাষায়: The Mist) ২০০৭ সালে প্রকাশিত একটি মার্কিন ভৌতিক চলচ্চিত্র। ১৯৮০ সালে প্রকাশিত দ্য মিস্ট গল্প অবলম্বনে এর চিত্রনাট্য রচিত হয়েছে। গল্পটি লিখেছিলেন স্টিফেন কিং। আর চিত্রনাট্য রচনা এবং পরিচালনা করেছেন ফ্র্যাংক ড্যারাবন্ট। এর আগে স্টিফেন কিংয়ের অন্য একটি গল্প অবলম্বনে তিনি দ্য গ্রিন মাইল চলচ্চিত্রটি পরিচালনা করেছিলেন।

তথ্যসূত্র

বহিঃসংযোগ 

 Official site and trailers 
 The Mist Exclusive Media-player
 
 
 
 
 
 Cinemetrical data

২০০৭-এর চলচ্চিত্র
২০০০-এর দশকের লোমহর্ষক চলচ্চিত্র
মার্কিন চলচ্চিত্র
মার্কিন লোমহর্ষক চলচ্চিত্র
ইংরেজি ভাষার চলচ্চিত্র
স্টিফেন কিংয়ের রচনা অবলম্বনে চলচ্চিত্র
এমজিএম-এর চলচ্চিত্র
ফ্র্যাংক ড্যারাবন্ট পরিচালিত চলচ্চিত্র
২০০০-এর দশকের বিপর্যয় চলচ্চিত্র
মার্কিন দুর্যোগ চলচ্চিত্র
মার্কিন লোমহর্ষক থ্রিলার চলচ্চিত্র
মেট্রো-গোল্ডউইন-মেয়ারের চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
বিন্দুসার

বিন্দুসার () বা সিংহসেন () (খ্রিস্টপূর্ব ৩২০ - খ্রিস্টপূর্ব ২৭২) দ্বিতীয় মৌর্য্য সম্রাট ছিলেন, যিনি চন্দ্রগুপ্ত মৌর্য্যের পর ২৯৮ খ্রিস্টপূর্বাব্দে সিংহাসন লাভ করেন। তিনি যিনি গ্রিকদের নিকট আমিত্রোখাতেস বা আল্লিত্রোখাদেস নামে পরিচিত ছিলেন, যা সংস্কৃত শব্দ অমিত্রঘাত () বা শত্রু বিনাশকারী থেকে উদ্ভূত হয়েছে।

জন্ম 
বিন্দুসার প্রথম মৌর্য্য সম্রাট চন্দ্রগুপ্ত মৌর্য্য ও তাঁর পত্নী দুর্ধরার সন্তান ছিলেন। জন্মের সময় তার নাম রাখা হয় সিংহসেন।  জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তাঁর অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তাঁর সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন।

সাম্রাজ্যলাভ 
২৯৮ খ্রিস্টপূর্বাব্দে মাত্র বাইশ বছর বয়সে পিতৃসূত্রে বিন্দুসার এক বিশাল সাম্রাজ্যের অধিকারী হন। এই সাম্রাজ্যকে তিনি দক্ষিণ দিকে আরো প্রসারিত করেন এবং কলিঙ্গ, চের, পাণ্ড্য ও চোল রাজ্য ব্যতিরেকে সমগ্র দক্ষিণ ভারত ছাড়াও উত্তর ভারতের সমগ্র অংশ তাঁর করায়ত্ত হয়। তাঁর রাজত্বকালে তক্ষশীলার অধিবাসীরা দুইবার বিদ্রোহ করেন কিন্তু বিন্দুসারের পক্ষে তা দমন করা সম্ভব হয়নি।

ধর্ম 
বৌদ্ধ গ্রন্থানুসারে, বিন্দুসার ব্রাক্ষ্মণ ধর্মসম্প্রদায়ের মত বিশ্বাস করতেন। তাঁর আধ্যাত্মিক শিক্ষক পিঙ্গলবস্ত বা জনাসন একজন ব্রাহ্মণ শৈব ছিলেন। বিন্দুসারের পত্নী সুভদ্রাঙ্গীও শৈব ধর্মমতে বিশ্বাসী ছিলেন। বিন্দুসার বেশ কিছু ব্রাহ্মণভট্টো বা ব্রাহ্মণ মঠেও দান ধ্যান করেন।

জনপ্রিয় মাধ্যমে 
 ২০০১ খ্রিষ্টাব্দে নির্মিত অশোকা নামক হিন্দি চলচ্চিত্র গার্সন ডা কুনহা বিন্দুসারের চরিত্রে অভিনয় করেন।
 ২০১৫ খ্রিষ্টাব্দে নির্মিত চক্রবর্তী অশোক সম্রাট নামক হিন্দি টেলিভিশন ধারাবাহিকে সমীর ধর্মাধিকারী বিন্দুসারের চরিত্রে অভিনয় করেন।

তথ্যসূত্র 

 

মৌর্য সম্রাট
খ্রিস্টপূর্ব ৩২০-এ জন্ম
খ্রিস্টপূর্ব ২৭২-এ মৃত্যু
খ্রিস্টপূর্ব ৩য় শতাব্দীর ভারতীয় রাজশাসক
শঙ্কর ভট্টাচার্য

শঙ্কর ভট্টাচার্য (জন্ম: ১৫ জানুয়ারি ১৯৩৪ - মৃত্যু: ২৭ জুন ২০০০) (ইংরেজি: Shankar Bhattacharya) একজন বাঙালি ভারতীয় চলচ্চিত্র পরিচালক এবং সাহিত্যিক ।

জন্ম ও কর্মজীবন

প্রথম জীবন 
শঙ্কর ভট্টাচার্য মেদিনীপুরের গড়বেতার ফুলমণিপুরের আদি বাসিন্দা ছিলেন । তার বাবার নাম অনুকূলচন্দ্র ভট্টাচার্য এবং মা সিন্ধুবালা । ছোটোবেলায় বাবা মা মারা যাবার পর তিনি মেদিনীপুরে মামাবাড়িতে বড় হয়েছিলেন । তিনি পড়াশোনা করেছিলেন দিদির শ্বশুরবাড়ি বাঁকুড়া জেলার বিষ্ণুপুরে । বিষ্ণুপুর উচ্চবিদ্যালয় থেকে ম্যাট্রিক পাস করে তিনি কলেজে ভর্তি হয়েছিলেন । সেই সময়েই অর্থাভাবে ডাক বিভাগে চাকরি গ্রহণ করেন । এরপর কিছুদিন বর্ধমানে স্বাস্থ্য বিভাগেও কাজ করেছিলেন । এই সময় থেকেই কবিতা, নাটক গল্প লিখতেন । পরবর্তীকালে তিনি থাকতেন উত্তর ২৪ পরগণার ব্যারাকপুরে

চলচ্চিত্রকর্ম 
চলচ্চিত্রের প্রতিই তার আকর্ষণ ছিল বেশি । ১৯৭৫ সালে মুক্তি পায় তার প্রথম ছবি শেষরক্ষা । এরপর দিবারাত্রির কাব্য, লালকুঠি, দৌড় এবং অন্বেষন মুক্তি পায় । ছোটদের জন্য তার চলচ্চিত্র লালকমল নীলকমল জনপ্রিয়তা পেয়েছিল । 

শঙ্কর ভট্টাচার্য শ্রেষ্ঠ পরিচালক হিসাবে ১৯৭৯ খ্রিষ্টাব্দে এআইসিএ -র পুরস্কার লাভ করেন দৌড় ছবির জন্য ।

তথ্যসূত্র

বহি:সংযোগ 

বাঙালি চলচ্চিত্র পরিচালক
ভারতীয় চলচ্চিত্র পরিচালক
১৯৩৪-এ জন্ম
২০০০-এ মৃত্যু
সনৎকুমার ভাদুড়ী

সনৎকুমার ভাদুড়ী একজন বিখ্যাত বাঙালি জাদুকর এবং সাহিত্যিক । 

তিনি কলকাতার বিদ্যাসাগর কলেজে পড়াশোনা করেছিলেন । ১৯৩০ খ্রিস্টাব্দে থেকে তিনি জাদুর খেলা দেখাতে আরম্ভ করেন এবং ১৯৩৭ খ্রিস্টাব্দে তিনি পেশাদার জাদুকর হিসাবে কর্মজীবন আরম্ভ করেন । তিনি ১৯৪০ খ্রিস্টাব্দে উইজার্ড ক্লাবের সদস্যপদ পান ও ১৯৪৪-৪৫ খ্রিস্টাব্দে ক্লাবের সভাপতি নির্বাচিত হয়েছিলেন । 

তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক অজন্তা কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন । 

সনৎকুমার ভাদুড়ী তিনটি ভাষায় গল্প ও কবিতা লিখেছিলেন ।

তথ্যসূত্র 

বাঙালি জাদুকর
সুধাংশু সিং দেও

সুধাংশু সিং দেও (জন্ম্: ১৯২৭ - মৃত্যু: ২০ জুলাই ২০০১) (ইংরেজি: Sudhanshu Singh Deo) একজন বিখ্যাত ভারতীয় ছৌ-নৃত্য শিল্পী । 

সুধাংশু সিং দেও ঝাড়খণ্ডের নিবাসী । তিনি বারো বছর বয়স থেকে ছৌ নাচ শিখতে আরম্ভ করেন । পরবর্তী কালে তিনি রয়্যাল স্কুল অফ ছৌ ডান্স -এর ডিন নিযুক্ত হন । তিনি ছৌ নাচকে জনপ্রিয় করার জন্য সারাজীবন চেষ্টা করেছেন । 

১৯৬৮ খ্রিষ্টাব্দে তিনি সঙ্গীত নাটক আকাদেমি পুরস্কার পান । ১৯৯১ খ্রিষ্টাব্দে ভারতের রাষ্ট্রপতি তাকে পদ্মশ্রী সম্মানে ভূষিত করেন ।

তথ্যসূত্র 

ভারতীয় পুরুষ নৃত্যশিল্পী
১৯২৭-এ জন্ম
২০০১-এ মৃত্যু
এম্পায়ার অব দ্য সান (চলচ্চিত্র)

এম্পায়ার অফ দ্য সান (ইংরেজি ভাষায়: Empire of the Sun) ১৯৮৭ সালে প্রকাশিত একটি মহাকাব্যিক চলচ্চিত্র। ইংরেজি ভাষার এই চলচ্চিত্রটি পরিচালনা করেছেন স্টিভেন স্পিলবার্গ। বিভিন্ন চরিত্রে অভিনয় করেছেন ক্রিস্টিয়ান বেইল, জন ম্যালকোভিচ এবং মিরান্ডা রিচার্ডসন। এটি নির্মিত হয়েছে একই নামের একটি উপন্যাস থেকে যার লেখক হলেন জে জি ব্যালার্ড। উপন্যাস অবলম্বনে চিত্রনাট্য রচনা করেছেন টম স্টপার্ড এবং Menno Meyjes। এটি সমালোচকদের প্রশংসা পেয়েছে এবং ছয়টি ক্ষেত্রে একাডেমি পুরস্কারের মনোনয়ন লাভ করেছিল। তিনটি ক্ষেত্রে (চিত্রগ্রহণ, সঙ্গীত এবং শব্দ) বাফটা পুরস্কার জিতে নেয় ছবিটি।

প্রধান চরিত্রে ভাল অভিনয় করার জন্য ন্যাশনাল বোর্ড অফ রিভিউ ক্রিশ্চিয়ান বেলকে "কিশোর অভিনেতা হিসেবে সেরা কৃতিত্বের" পুরস্কার প্রদান করে। মজার বিষয় হল, এম্পায়ার অফ দ্য সানে বেইলের অভিনয়কে পুরস্কৃত করার জন্যই সেবারের মত প্রথম এই ক্ষেত্রটি যোগ করা হয়েছিল। চলচ্চিত্রের কাহিনী লেখক ব্যালার্ডের আত্মজীবনী থেকে নেয়া। প্রধান চরিত্রের নাম ছিল "জেমস গ্রাহাম" যা ব্যালার্ডের প্রথম এবং মধ্য নামকে নির্দেশ করে। লেখকের পুরো নাম জেমস গ্রাহাম ব্যালার্ড।

চরিত্রায়নে 
 ক্রিস্টিয়ান বেইল - জেমস জেমি গ্রাহাম (হারিয়ে যাওয়া কিশোর)
 জন ম্যালকোভিচ - বেসি (জেমির বন্ধুবর)
 মিরান্ডা রিচার্ডসন - মিসেস ভিক্টর (ইন্টার্নমেন্ট ক্যাম্পে যার কাছে ছিল জেমি)
 নিগেল হ্যাভার্স - ডঃ রলিন্স (ক্যাম্পের ব্রিটিশ ডাক্তার)
 জো প্যান্টোলিয়ানো - ফ্র্যাংক ডেমারেস্ট (জেমিকে প্রথমে খুঁজে পায়)
 লেজলি ফিলিপ্‌স - ম্যাক্সটন
 মাসাতো ইলবু - সার্জেন্ট নাগাতা
 এমিলি রিচার্ড - মেরি গ্রাহাম (জেমির মা)
 রিউপার্ট ফ্রেজার - জন গ্রাহাম (জেমির বাবা)
 পিটার গেইল - মিস্টার ভিক্টর
 তাকাতোরো কাতায়োকা - কামিকাজে (বালক পাইলট)
 বেন স্টিলার - ডেইন্টি
 ডেভিড নিডর্ফ - টিপট্রি
 রাল্‌ফ সেইম্যুর - কোহেন
 রবার্ট স্টিফেন্স - মিস্টার লকউড
 ঝাই নাই শে - ইয়াং
 গুত্‌স ইশিমাৎসু - সার্জেন্ট উচিদা
 এমা পাইপার - অ্যামি ম্যাথিউস
 জেমি ওয়াকার - মিস্টার র‌্যাডিক
 জ্যাক ডেয়ারলাভ - বন্দীদের মধ্যে যে গান গায়
 অ্যানা টার্নার - মিসেস গিলমোর
 অ্যান ক্যাস্‌ল - মিস্টার ফিলিপ্‌স
 ইভোন গিলান - মিসেস লকউড
 রাল্‌ফ মাইকেল - মিস্টার প্যাট্রিজ
 সিবিল ম্যাস - মিসেস হাগ

স্মরণীয় উক্তি 
জিমের জাপানী বন্ধু গুলিকাহত হবার পর জিম বলে,
I learned a new word today. Atom bomb. It was like a white light in the sky. Like God taking a photograph. I saw it. I can bring everyone back.

বহিঃসংযোগ 
 
 
 
 
 Empie of the Sun at SpielbergFilms.com

১৯৮৭-এর চলচ্চিত্র
দ্বিতীয় বিশ্বযুদ্ধের চলচ্চিত্র
যুদ্ধবন্দি বিষয়ক চলচ্চিত্র
কল্পকাহিনী থেকে নির্মিত চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
অ্যাম্বলিন এন্টারটেইনমেন্টের চলচ্চিত্র
ওয়ার্নার ব্রসের চলচ্চিত্র
হার্টফোর্ডশায়ারে ধারণকৃত চলচ্চিত্র
যুদ্ধ বিষয়ক নাট্য চলচ্চিত্র
ক্যাথলিন কেনেডি প্রযোজিত চলচ্চিত্র
জন উইলিয়ামস সুরারোপিত চলচ্চিত্র
স্পেনে ধারণকৃত চলচ্চিত্র
মার্কিন আসন্ন বয়সের চলচ্চিত্র
বার্কশায়ারে ধারণকৃত চলচ্চিত্র
মার্কিন যুদ্ধভিত্তিক নাট্য চলচ্চিত্র
ব্রিটিশ উপন্যাস অবলম্বনে চলচ্চিত্র
১৯৪০-এর দশকের পটভূমিতে চলচ্চিত্র
১৯৮০-এর দশকের মার্কিন চলচ্চিত্র
এম্পায়ার অফ দ্য সান

এম্পায়ার অফ দ্য সান ব্রিটিশ ঔপন্যাসিক জে জি ব্যালার্ড রচিত একটি ইংরেজি উপন্যাস। দ্বিতীয় বিশ্বযুদ্ধকালীন সময়ে এক জাপানী ইন্টার্নমেন্ট ক্যাম্পে লেখকের জীবনাচারের সাথে কিছুটা কল্পনা মিশিয়ে রচিত হয়েছে উপন্যাসটি। এই উপন্যাস থেকে একটি চলচ্চিত্র নির্মিত হয়েছে যার নাম একই অর্থাৎ এম্পায়ার অফ দ্য সান। চলচ্চিত্রটি পরিচালনা করেছেন স্টিভেন স্পিলবার্গ।

তথ্যসূত্র 

১৯৮৪-এর উপন্যাস
আত্মজীবনীমূলক উপন্যাস
দ্বিতীয় বিশ্বযুদ্ধের উপন্যাস
চলচ্চিত্রে অভিযোজিত ব্রিটিশ উপন্যাস

da:Empire Of The Sun
জে জি ব্যালার্ড

জেমস গ্রাহাম ব্যালার্ড (ইংরেজি ভাষায়: James Graham Ballard) (১৫ নভেম্বর ১৯৩০ – ১৯ এপ্রিল ২০০৯)) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। যদিও ব্যালার্ডের অনেক কথাসাহিত্য কোন বিষয়ের উপর ভিত্তি করে রচিত এবং রচনা শৈলীর দিক থেকে উত্তেজকও বটে। তবে তিনি সবচেয়ে বেশি পরিচিতি পেয়েছেন তার বিতর্কিত উপন্যাস ক্র্যাশ এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান উপন্যাসটিকে দ্য গার্ডিয়ান পত্রিকায় "দ্বিতীয় বিশ্বযুদ্ধ সম্পর্কে সেরা ব্রিটিশ উপন্যাস" হিসাবে বর্ণনা করা হয়েছে। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ।

তথ্যসূত্র 

১৯৩০-এ জন্ম
২০০৯-এ মৃত্যু
সাংহাইয়ের ব্যক্তিত্ব
ইংরেজ ঔপন্যাসিক
ইংরেজ বিজ্ঞান কল্পকাহিনী লেখক
ইংরেজ পুরুষ ছোটগল্পকার
২১শ শতাব্দীর ইংরেজ ঔপন্যাসিক
২০শ শতাব্দীর ইংরেজ ঔপন্যাসিক
২০শ শতাব্দীর প্রাবন্ধিক
২০শ শতাব্দীর নাস্তিক
২০শ শতাব্দীর স্মৃতিকথাকার
২১শ শতাব্দীর নাস্তিক
২১শ শতাব্দীর প্রাবন্ধিক
রাজতন্ত্র বিরোধী
ইংল্যান্ডে ক্যান্সারে মৃত্যু
ইংরেজ নাস্তিক
ইংরেজ আত্মজীবনীকার
ইংরেজ প্রাবন্ধিক
ইংরেজ পুরুষ সাংবাদিক
ইংরেজ পুরুষ ঔপন্যাসিক
জাদুবাস্তবতাবাদ লেখক
সারের ব্যক্তি
প্রযুক্তির দার্শনিক
পরাবাস্তববাদী লেখক
পাশ্চাত্য সভ্যতার তাত্ত্বিক
বিশ্বায়ন বিষয়ক লেখক
মঞ্জুষ দাশগুপ্ত

মঞ্জুষ দাশগুপ্ত (জন্ম: ১৩ আগস্ট ১৯৪২ - মৃত্যু: ১৯ জানুয়ারি ২০০৩) (ইংরেজি: Manjush Dashgupta) একজন বিখ্যাত বাঙালি কবি । 

মঞ্জুষ দাশগুপ্তের আদি নিবাস বর্তমান বাংলাদেশের চট্টগ্রামের কর্ণফুলি দাসপাড়ায় । তার বাবার নাম ধীরেন্দ্রবিজয় দাশগুপ্ত এবং মা কনকলতা দাশগুপ্ত । 
মাত্র পাঁচ বছর বয়েসেই তাকে জন্মভিটে ছেড়ে মেদিনীপুরে এসে বসবাস করতে হয় । তার পড়াশোনা আরম্ভ হয় মেদিনীপুর কলেজিয়েট স্কুলে । এরপর কলকাতা বিশ্ববিদ্যালয় থেকে অর্থনীতিতে এমএ পাস করেন । 

মঞ্জুষ দাশগুপ্তের ১৪-১৫ বছর বয়েসে প্রথম কবিতা প্রকাশিত হয় ভারতবর্ষ পত্রিকায় । তিনি কবিতার সাথে সাথে প্রবন্ধ, উপন্যাস এবং ছোটদের জন্য ছড়াও লিখেছেন । তার প্রকাশিত বইয়ের সংখ্যা ৪০টির মতো । তার রচিত উল্লেখযোগ্য বই হল প্রথম দিনের সূর্য, অন্য বনভূমি, স্বর্গ থেকে টেলিফোন, ভালোবাসা যখন প্রবাসে, আগুনের ডানা, ভালো আছো ভালোবাসা প্রভৃতি ।

তথ্যসূত্র 

বাঙালি কবি
১৯৪২-এ জন্ম
২০০৩-এ মৃত্যু
চলচ্চিত্রের প্রকার

চলচ্চিত্র তত্ত্বে প্রকার বা ধরন হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে জন্‌রা (genre; মূল উৎস ফরাসি genre জঁঁর) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি।

চলচ্চিত্রের প্রকারভেদ
সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)।

এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে।

পরিবেশ অনুযায়ী প্রকারভেদ 
 অপরাধধর্মী বা অপরাধমূলক চলচ্চিত্র 
 রূপকথাধর্মী বা রূপকথামূলক চলচ্চিত্র
 নোয়ার চলচ্চিত্র
 ঐতিহাসিক চলচ্চিত্র
 সঙ্গীতধর্মী চলচ্চিত্র
 কারাগার বিষয়ক চলচ্চিত্র;
 বিজ্ঞান কল্পকাহিনীমূলক চলচ্চিত্র: 
 ক্রীড়াধর্মী চলচ্চিত্র: 
 যুদ্ধবিষয়ক চলচ্চিত্র: 
 ওয়েস্টার্ন চলচ্চিত্র:
 ইরানী চলচ্চিত্র বাংলা এক্সপ্লেইনিং

বহিঃসংযোগ 

 Genres of film  at the Internet Movie Database
 An Introduction to Genre Theory by Daniel Chandler

চলচ্চিত্রের ধরন
চলচ্চিত্র তত্ত্ব
চলচ্চিত্রগ্রহণশিল্প
ধারা
বর্গ (সৃষ্টিকর্মের প্রকার)
পিক্সেল

পিক্সেল () বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে।

এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাঙ্কের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাঙ্ক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে।

পিক্সেলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো।

মেগাপিক্সেল 

মেগা পিক্সেল ডিজিটাল ছবির বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়।
অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বেয়ার ফিলটার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।

তথ্যসূত্র

চিত্র প্রক্রিয়াজাতকরণ
ডিজিটাল জ্যামিতি
প্রদর্শন প্রযুক্তি
কম্পিউটার গ্রাফিক্স
কম্পিউটার গ্রাফিক্স উপাত্ত সংগঠন
টেলিভিশন প্রযুক্তি